17 Mei 2017 | Page 3 of 3 | Maroela Media
Roger Federer het bekend gemaak dat hy nie vanjaar op klei in aksie sal wees nie.
Plaaslike buurtwagte het hulle na die toneel gehaas en paaie afgesper in ŉ poging om die aanvallers vas te trek.
“Ons is nie seker hoeveel mense binne die myn vasgekeer is nie, maar hulle verwag daar kan meer wees.” Unieke atletiekkuier kan vermaak | Netwerk24
Unieke atletiekkuier kan vermaak
Deur Wim Pretorius 08 Julie 2020 20:30
Vir sommige kykers sal die kenmerke van Donderdag se Inspiration Games ’n foefie wees, ander sal alte dankbaar wees dat regstreekse atletiek weer terug is.
Allyson Felix van die VSA sal Donderdag vanuit Kalifornië aan die Inspiration Games in Zürich deelneem. Foto: Getty Images
Oor een ding is daar geen twyfel nie: die organiseerders van dié byeenkoms, wat as ’n plaasvervanger vir die Diamantliga-byeenkoms in Zürich dien, was kreatief.
Hulle is, soos baie ander, met ’n moeilike keuse gelaat: Stel jy die Diamantliga-byeenkoms uit en hoop vir beter dae op ’n latere datum?
Of gebruik jy buitengewone omstandighede om innoverend te wees en ’n kans aan sommige atlete te gee om steeds ’n salaris te verdien?
Organiseerders het op die tweede opsie besluit.
Eers is ’n unieke byeenkoms verlede maand gehou in die sogenaamde Impossible Games in Oslo, Noorweë, waar net ’n klein groepie atlete hul staal kon wys. Die nuwe konsep van virtuele wedlope is toe suksesvol toegepas.
Die Inspiration Games gaan dieselfde roete volg met net Switserland se Mujinga Kambundji, Lea Sprunger, Ajla Del Ponte, tesame met Frankryk se Christophe Lemaitre wat in Zürich sal deelneem.
Die res sal vanuit verskeie hoeke van die wêreld aantree met wedlope in Aubière in Frankryk, Bradenton in Florida, Karlstad in Swede, Lissabon in Portugal, Papendal en Arnhem in Nederland, asook Walnut in Kalifornië.
Die ongewone 100 treë-wedloop is die enigste wat in een land sal geskied wanneer dit in Bradenton gehou word.
Hier sal die Olimpiese kampioen in die 110 m-hekkies, Omar McLeod en die Kanadees Andre de Grasse in die blokke sak.
In die res van die items sal atlete mekaar in verskillende lande die stryd aansê.
In die vroue se 150 m sal die Olimpiese 400-kampioen, Shaunae Miller-Uibo, probeer om die sesmalige Olimpiese kampioen Allyson Felix en Mujinga Kambundji te klop.
Felix sal in Walnut hardloop, Kambundji in Zürich en Miller-Uibo in Bradenton.
Die tweemalige Olimpiese kampioen in die driesprong, Christian Taylor (Bradenton), Pedro Pichardo (Lissabon) en Omar Craddock (Walnut) sal mekaar vanuit drie plekke pak.
Volg die aksie regstreeks van 19:35 op Wanda Diamond League se YouTube-blad.
Meer oor: Atletiek | Inspiration Games | Diamantliga